एनआईए की लगातार चौथे दिन कश्मीरी अलगवादियों नेताओं से पूछताछ  
हुर्रियत नेता नईम खान से उन टेप के सिलसिले में पूछताछ
खान से मामले से जुड़े कुछ दस्तावेज सौंपने को भी कहा गया है
आज लगातार चौथे दिन कश्मीरी अलगावादियों से पूछताछ की
राष्ट्रीय जांच एजेंसी (एनआईए) ने हुर्रियत नेता नईम खान से उन टेप के सिलसिले में पूछताछ की, जिसमें उसे पाकिस्तान आधारित आतंकी संगठनों से धन लेने की बात कथित तौर पर कबूल करते देखा जा सकता है. सूत्रों ने बताया कि खान से मामले से जुड़े कुछ दस्तावेज सौंपने को भी कहा गया है.
 
जांच एजेंसी ने जम्मू कश्मीर में विध्वंसक गतिविधियों में लश्कर ए तैयबा प्रमुख हाफिज मोहम्मद सईद और कट्टरपंथी हुर्रियत नेता सैयद अली शाह गिलानी की भूमिका की जांच के सिलसिले में आज लगातार चौथे दिन कश्मीरी अलगावादियों से पूछताछ की.एनआईए के प्रवक्ता ने एक बयान में कहा कि जांच में ठोस प्रगति हुई है और जांच जारी है.